 నాని జెంటిల్మన్ సినిమాతో తెలుగు తెరకు పరిచయమైన నివేథా థామస్, ప్రస్తుతం జూనియర్ ఎన్టీఆర్తో జైలవకుశ సినిమా చేస్తున్నారు. ఇటీవలే నానితో చేసిన రెండో సినిమా నిన్ను కోరి సూపర్ హిట్గా నిలిచిన సంగతి తెలిసిందే. ఇటు సినిమాలతో బిజీగా ఉంటూనే చదువునూ కొనసాగిస్తున్నారు. ఏరోనాటికల్ ఇంజనీర్ అవుదామనుకున్న ఆమె, బాచిలర్ ఆఫ్ ఆర్కిటెక్చర్ చదువుతున్నారు. ఈ విషయాన్ని ఓ ఇంటర్వ్యూలో ఆమె వెల్లడించారు. సినిమా, చదువు రెండిట్లో దేనికి ప్రాధాన్యమంటే రెండూ ముఖ్యమే అంటున్నారామె.    జెంటిల్మన్కు ముందు కూడా సినిమా అవకాశాలు వచ్చినా చదువు పాడవుతుందన్న ఉద్దేశంతో వాటికి ఒప్పుకోలేదని చెప్పారు. ప్రస్తుతం చెన్నైలోని ఎస్ఆర్ఎమ్ యూనివర్సిటీలో బాచిలర్ ఆఫ్ ఆర్కిటెక్చర్ చివరి సంవత్సరం (ఐదో సంవత్సరం) చదువుతున్నానని చెప్పారు. ఎస్ఆర్ఎమ్ యూనివర్సిటీలో ఎక్కువగా తెలుగు విద్యార్థులే ఉంటారని, తనను చూసినప్పుడు వచ్చి సెల్ఫీలు అడుగుతారని చెప్పారు. క్లాసులోకి వెళ్లేలోపు దాదాపు 30 మంది దాకా తనతో సెల్ఫీలు దిగుతుంటారని చెప్పారు.    ఎవరికీ నో చెప్పలేను కాబట్టి ఆ సెల్ఫీలు దిగేసరికి క్లాసుకు ఆలస్యం అయ్యేదని, అందుకే అందరి కంటే ముందే క్లాసులోకి వెళ్లి కూర్చుంటున్నానని చెప్పారు. అయితే, భవిష్యత్తులో సినిమాల్లో ఉంటానో లేదంటే ఆర్కిటెక్ట్గా పనిచేస్తానో, లేదంటే టీచింగ్ చేస్తానో ఇప్పుడు చెప్పలేనని నివేథా థామస్ చెప్పుకొచ్చారు.
 naani gentilman sinimaatho telugu teraku parichayamaina nivetha thamas, prastutam joonier entertho jailavakusa sinima chestunnaru. itivale naanitho chesina rendo sinima ninnu kori super hitga nilichina sangati telisinde. itu cinimaalatoe bijiga untoone chaduvunuu konasaagistunnaaru. aeronatical injaneer avudaamanukunna aame, bachilar af architecture chaduvutunnaru. ee vishayaanni oo interviewlo aame velladinchaaru. sinima, chaduvu renditlo deniki praadhaanyamante rendoo mukhyame antunnarame.    jentilmanku mundu kuudaa sinima avakaasaalu vachina chaduvu paadavutundanna uddesamto vaatiki oppukoledani cheppaaru. prastutam chennailooni srm universitylo bachilar af architecture chivari samvatsaram (aido samvatsaram) chaduvutunnanani cheppaaru. srm universitylo ekkuvagaa telugu vidyaarthule untaarani, tananu chusinappudu vachi selphilu adugutaarani cheppaaru. klaasuloki vellelopu daadaapu 30 mandi daka tanatho selphilu digutuntaarani cheppaaru.    evariki noo cheppalenu kabatti aa selphilu digesariki klaasuku aalasyam ayyedani, anduke andari kante munde klaasuloki velli koorchuntunnaanani cheppaaru. ayithe, bhavishyattulo cinemallo untano ledante architectga panichestano, ledante teaching chestano ippudu cheppalenani nivetha thamas cheppukochaaru.